b'\n_START_ARTICLE_\nIvan Savnik\n_START_SECTION_\n\xc5\xbdivljenje in delo\n_START_PARAGRAPH_\nIvan Savnik je bil slovenski trgovec in lastnik najve\xc4\x8dje trgovske hi\xc5\xa1e na Gorenjskem, \xc4\x8digar Prva Gorenjska Razpo\xc5\xa1iljalnica je razpo\xc5\xa1iljala blago \xc5\xa1irom Avstro-Ogrske ter kasneje Jugoslavije. Leta 1931 v Kranju ustanovil podjetje Trikota\xc5\xbea, tovarna za izdelavo in predelavo pletenega, vezenega in tkanega blaga._NEWLINE_Za \xc4\x8dasa kranjskega \xc5\xbeupana Cirila Pirca je bil dolgo vrsto let ob\xc4\x8dinski odbornik, blagajnik in svetovalec. Aktivno je sodeloval tudi pri gradnji Narodnega Doma.'